text: 12 beboere skal evakueres efter storbranden i Fredericia
  11 april 2014 kl. 11.08
  Beboerne var først lige flyttet tilbage for få dage siden, nu skal de på ny genhuses oplyser Boligforeningen.
  Samtlige de beboere der bor på Prangervej 164 i Fredericia og som blev evakueret i forbindelse med branden tidlig fredag morgen, skal nu genhuses igen.
  Beboerne flyttede som de første ind i de helt nyrenoverede lejligheder for fire dage siden.
  Samtidig betyder branden, at samtlige beboere i de to øvrige opgange der er blevet beskadiget af branden, får deres genhusning forlænget, det oplyser Finn Muss, der er direktør i Boligkontoret i Fredericia
  Boligkontoret håber på at de her til eftermiddag, får adgang til lejlighederne, for at få et overblik over hvor slemt det ser ud.
  Boligkontoret har dog tegnet en forsikring, som dækker udgifterne til genhusning af de evakuerede beboere. Det gælder også de beboere der ikke selv har en forsikring
  